Rikke Hvilshøj (V), 2007-01-10:
Udenrigsministeriet er selvfølgelig med ind over det for at finde ud af, hvad det er for en model, som vil virke for Danmark.
Det er det arbejde, vi har foran os, nemlig at finde ud af, hvordan vi tilrettelægger det her på den mest hensigtsmæssige måde.
Hvilken rolle kan og skal repræsentationerne spille?
Det er det arbejde, som bliver sat i gang nu.
Vi er ikke ude på at genere folk.
Vi er ikke ude på at gøre det her så besværligt som overhovedet muligt.
Jeg vil faktisk gerne gøre det her så tilgængeligt som overhovedet muligt, og det skal vi se hvordan vi kan gøre.
Så vil jeg godt sige, at det, som allerede ligger i lovforslaget her, og som ikke er en del af den hollandske model, men som jeg har lagt meget vægt på, er: Ja, du skal tage indvandringsprøven, før du får din tilladelse til ægtefællesammenføring, men hvis du er her i landet på et lovligt visumophold, så skal du også have mulighed for at tage prøven her.
Det er altså ikke sådan, at du kun kan tage den i hjemlandet.
Du kan også få mulighed for at tage den under et lovligt ophold, f.eks. et visumophold, hvilket mange er på, før de får deres ægtefællesammenføring.
Med hensyn til det skriftlige vil jeg sige, at der sådan set ikke på noget tidspunkt har været meldinger om, at der skulle være nogen som helst tvivl om, om der skulle ligge noget skriftlighed i det.
Det har ikke på noget tidspunkt været hensigten.
Hvad angår dispensation, vil jeg gerne sige: Nej, det lægges der ikke op til.
Der er andre dispensationsmuligheder, hvis man på grund af sygdom eller handicap ikke har mulighed for at tage den.
Så har vi også – for det er noget af det, som Dansk Flygtningehjælp også gjorde opmærksom på i deres høringssvar – præciseret, at er det en ægtefællesammenføring til en flygtning i Danmark, som stadig væk har behov for beskyttelse, skal man ikke tage indvandringsprøven, fordi så lever vi selvfølgelig fuldt og helt op til det, som vi skal leve op til, og så skal man have lov til at leve sit ægteskab i Danmark, når vi ikke kan henvise til at leve det i andre lande.
Så der er allerede en dispensationsmulighed i lovforslaget, som det ligger her.
Men så vil jeg spørge ministeren: Har man undersøgt, om der er kapacitet på ambassaderne til, at man kan aflægge den der prøve?
Og hvem skal eventuelt sørge for det, når og hvis de skal aflægge deres prøve?
Har man undersøgt, om der er kapacitet, der er midler, og der er tid til at gennemføre sådan en indvandringsprøve?
Nu er Danmark ikke Canada, og Canada er på en helt anden måde et indvandringsland og bygger også landet op på den måde.
Det er ikke en generel indvandring, som vi har brug for.
Vi har brug for en indvandring der, hvor vi mangler arbejdskraft.
Derfor søger vi specifikt indvandring der, hvor vi også definerer at vi mangler arbejdskraft.
Der vil vi gerne styre den indvandring, der kommer til landet, og ikke bare gøre det til en generel indvandring.
Og det er nok der, hvor regeringen og Det Radikale Venstre ser forskelligt på tingene.
Jeg er meget glad for, ministeren har lagt helt fast, at det ikke bliver nogen skriftlig prøve, men at det bliver en mundtlig, som analfabeter også kan være med til.
Det er jeg meget glad for at høre, fordi Dansk Folkeparti nævnte noget helt andet, som jeg er fuldstændig uenig i.
Det, jeg vil spørge ministeren om, er i forbindelse med, at Dansk Flygtningehjælp peger på dispensationsmuligheder.